Diskusjon:Liste over ambassader i Oslo

message: *«Listen er sorterbar. » : Dette bør vel ikke stå i hovedrommet.
replies: text: Cable-tv of our forefather's 11. apr 2010 kl. 16:47 (CEST)
replies: text: :Jo, for den viser til en funksjon ved listen. En «brukerveiledning» om du vil, som forteller leseren at hun kan få listen til å sortere ambassadene etter land, strøk, besøksadresse, og til og med koordinater. V85 12. apr 2010 kl. 08:36 (CEST)
Ungarn er ikke lenger Republikken Ungarn, men kun Ungarn (skjedde 1. januar 2012). Prøvde å rette det opp, men strevde med teknikken og fikk Ungarn skrevet dobbelt opp. Flott om noen som er litt flinkere teknisk kan endre fra Republikken Ungarn til kun Ungarn. --Alexanderjoahansen198 (diskusjon) 17. jan. 2014 kl. 17:17 (CET)

text: Det er utført. Mvh. M14 (diskusjon) 17. jan. 2014 kl. 21:56 (CET)
thread_title:  Tekst som er flyttet til diskusjonssiden: 

message: Jeg har lett en del, men ikke funnet noen mal på infoboks for ambassader. Så på den svenske siden om Sveriges ambassade i Oslo, og der hadde de en skikkelig bra infoboks:
https://sv.wikipedia.org/wiki/Sveriges_ambassad_i_Oslo 
Burde gått an å få til en noe tilsvarende mal/infoboks på norsk, til anvendelse på ambassader i Oslo, og så hadde det vært flott om vi klarte å få til like proff infoboks for Norge, altså på Norges ulike ambassader i utlandet.--Alexanderjoahansen198 (diskusjon) 18. jan. 2014 kl. 02:52 (CET)
thread_title: Infoboks/mal på ambassader

message: I oversikten er USAs ambassade lokalisert på A, mens det i infoboksen nederst i ambassadeartiklene er under U. Her bør det var konsekvent, og jeg mener at USA er en så innarbeidet forkortelse på Amerikas Forente Stater, at landet bør være under U, så tar man der naturligvis med fullt navn på landet. USA er også norsk for Amerikas Forente Stater, jamfør søk på Språkrådets ordbok på nett:
http://ordbok.uib.no/perl/ordbok.cgi?OPP=+USA&begge=+&ordbok=begge 
Foreslår derfor at ambassaden legges på U, og flytter den om det ikke kommer sterke motforestillinger. Ellers kan nevnes at i listen er det kun på USA at hele landets navn er med i venstrekolonnen, og dette vil naturligvis også bli endret. Om det er sterke meninger på at USA fortsatt bør være på A, så mener jeg at det uansett bør endres til Amerikas ambassade (ikke Amerikas Forente Staters ambassade). Jeg er også åpen for at USA bør stå både på A og U, da under Amerikas ambassade og USAs ambassade. --Alexanderjoahansen198 (diskusjon) 14. feb. 2014 kl. 00:01 (CET)
replies: text: Har nå ført den opp som både Amerikas ambassade og USAs ambassade. Begge navn er vanlig på norsk, og det er et såppas stort og betydningsfullt land at jeg synes det kan forsvare en dobbeltoppføring. --Alexanderjoahansen198 (diskusjon) 14. feb. 2014 kl. 15:05 (CET)
replies: text: :Synes det er uheldig med slik dobbeltoppføring (f.eks. mhp. oppdatering av oppføringen), og kjøper heller ikke argumentet med at det er stort og betydningfullt (lite nøytralt). Jeg kan ikke huske å ha sett at USA bli sortert under A andre steder her på Wikipedia, og landartikkelen er forlengst flyttet fra det fulle navnet til det mer vanlige forkortelsen. Amerika er dessuten en upresis og lite nøytral betegnelse på landet. Jeg anbefaler derfor at ambassaden kun oppføres under U for USA. - 4ing (diskusjon) 14. feb. 2014 kl. 15:30 (CET)

text: :Har nå rettet opp til at det kun står under U, USA. Enig i at dobbeltoppføring kanskje ikke er det beste ja. Var ellers ikke meningen å skulle uttale noe subjektivt med tanke på USA som stort og betydningsfullt, men mente at verdens største økonomi, med nest flest turister til seg hvert år og verdens største militærmakt, rent objektivt er å anse som et stort og betydningsfullt land, enten man liker det eller ei. Men, men, når er ihvertfall USA på U.--Alexanderjoahansen198 (diskusjon) 15. feb. 2014 kl. 15:05 (CET)
thread_title: Amerikas/USAs ambassade

message: Jeg tror at denne oversikten kan egne seg som kandidat til God Liste; den både ryddig, komplett og interessant. Hva tror  og andre som har jobbet med dette? Mvh --M O Haugen (diskusjon) 7. okt. 2014 kl. 14:38 (CEST)
replies: text: Den er, som du sier, komplett, etter det jeg kan se, og den er ryddig osv. Ev. innvending kunne være at noen av oppslagene det lenkes til, er vel korte, men det er til dels vanskelig eller tidkrevende å finne mer informasjon (noe jeg for øvrig har tenkt å gjøre med et par av oppslagene, om ikke annet for arkitekturen). En ting som bør forbedres, er innledningen. I mitt arbeid med listen er hovedkilden Oslo Diplomatic List, som UD vedlikeholder, og jeg tror ikke relevant stoff lenger er å finne på norge.no. (UDs liste ajourføres relativt ofte, men får ny URL/filnavn hver gang. Derfor henvises det bare til siden der man finner PDF-filen.) Noen dramatisk endring er kanskje ikke nødvendig. Jeg skal se om jeg får omformulert det litt. Vinguru (diskusjon) 8. okt. 2014 kl. 14:52 (CEST)
replies: text: :Jeg gjorde et par større grep i lista nå.

text: :* Flytta avsnittet om «ikke alle» nederst i ingressen, slik at de første delene av ingressen handler om de som finnes, og de som ikke finnes nevnes til slutt.

text: :* Slo sammen referansene til Steens artikkel, slik at de blir én fotnote

text: :* Flyttet alle opplysningene fra merknad-kolonnen ned til fotnotene. Ettersom det bare var fem av ambassadene som hadde tekst i merknadsfeltet, så ble kolonnen/feltet stort og tomt i de andre radene. Jeg synes selv at dette ble en bedre løsning, men det finnes kanskje noe andre meninger, eller endre bedre varianter?

text: :Ideelt sett burde jeg har gjort dette i tre separate redigeringer, slik at det kunne ha vært reversert bit for bit, hvis noen er uenig med meg. Men det kan sikkert løses uansett, om det skulle være ønskelig. Mvh --M O Haugen (diskusjon) 10. okt. 2014 kl. 09:50 (CEST)
replies: text: ::Flott. Jeg har nå gjennomgått oppslagene mtp. referanser og — ikke minst — ajourføring av ambassadørnavn. Jeg ser forresten at det er brukt arkitekturmal snarere enn ambassademal for USAs ambassade. Er dette OK? Vinguru (diskusjon) 10. okt. 2014 kl. 11:01 (CEST)
replies: text: ::: Jeg tror ikke malen er noe stort problem. Og hvis det er, så vil det bli fikset av noen. Er vi klare til å nominere den? Mvh M O Haugen (diskusjon) 12. okt. 2014 kl. 12:34 (CEST)
replies: text: ::::Nominer i vei. Vinguru (diskusjon) 13. okt. 2014 kl. 09:19 (CEST)
thread_title:  God liste 

message: Har noen en god forklaring på hvorfor kartmarkeringen for Serbias ambassade havner i Oslofjorden på felleskartene når koordinatene tydeligvis er riktig (både i enkeltoppslaget og på listen)? Eller enda bedre: Vet noen hvordan vi får fikset dette? Vinguru (diskusjon) 10. okt. 2014 kl. 10:35 (CEST)
thread_title:  Kartkrøll 

message: Ser at Myanmar er tilføyd på listen, og de står unektelig oppført med "Chancery" i Oslo Diplomatic List og chargé d'affairs på "Order of Precedence"-listen (samt er nevnt på Embassypages). Jeg gikk imidlertid forbi Cort Adelers gate 16 i vinter i forbindelse med at samme adresse var oppført som midlertidig adresse for De forente arabiske emirater (de er fortsatt ikke oppført på OoP-listen). Det så ut til å være leilighetsutleie eller noe slikt, og det var ikke noe skilt da som tydet på ambassade. Det hadde vært interessant om noen visste mer om saken(e), om de har kommet lenger enn planleggings-/etableringsfasen, om det er noe skilt der nå. Den norske ambassaden i Yangon åpnet for øvrig i slutten av 2013, så det er vel ikke så overraskende om Myanmar åpner tilsvarende i Oslo. Den siden som har med norske passinnehaveres visumsøknader til Myanmar å gjøre, henviser imidlertid til telefonnumre i Myanmar, og på Landsider omtales kun den norske ambassaden der, ikke deres her (skjønt det må sies at siden er gammel). Men altså: Har noen en bekreftelse på at dette faktisk har skjedd? Vinguru (diskusjon) 15. mai 2015 kl. 20:40 (CEST)
replies: text: En liten rettelse: På stedet er det åpenbart også næringslokaler, hvilket fremgår av skilter på utsiden, men ingen av skiltene viser til noen ambassade e.l. Vinguru (diskusjon) 30. mai 2015 kl. 16:14 (CEST)
replies: text: :I oktober 2015 er det åpenbart at ambassadepersonale fra Myanmar har egen parkeringspplass utenfor lokalene, men det er forøvrig ingen skilting. Vinguru (diskusjon) 3. des. 2015 kl. 06:04 (CET)
thread_title:  Myanmar og Forente arabiske emirater 

message: 1. desember 2015 har UD nedlagt nedstedet Landsider. Brukerne penses i stedet over på en ny del med reiseinformasjon på Regjeringen.no som tar for seg de forskjellige landene. Sidene med tittelen "Bilaterale forbindelser" ser ikke ut til å være overført fra Landsider. Det betyr at informasjonen der om den historiske utviklignen i diplomatiet mellom Norge og de andre landene må søkes andre steder. Det mest nærliggende er nok å sjekke nettstedene til de aktuelle ambassadene samt, naturligvis, tilsvarende norske i utlandet der de finnes. Vinguru (diskusjon) 3. des. 2015 kl. 06:04 (CET)
thread_title:  Landsider nedlagt 

message: Jeg finner ikke Singapors ambassade i listen. Er det en grunn for dette? Ifølge nettsiden deres så befinner de seg på Strandveien 17 i Lysaker. Og mens vi er inne på det, burde det ikke heller være en liste over ambassader i Norge istedet for i bare Oslo?
replies: text: Hovedgrunnen er at det ikke er en ambassade, men et konsulat. Det har en annen status. Denne listen omfatter bare ambassader. Vinguru (diskusjon) 15. aug. 2018 kl. 20:19 (CEST)
thread_title:  Singapore